Majalisar Dattawa ta shigar da kudirin inshorar lafiya cikin dokar kasa ▷ Legit.ng
Majalisar Dattawa ta shigar da kudirin inshorar lafiya cikin dokar kasa
a month ago 1972 views by Ishaq Ismail
Da sanadin jaridar The Punch mun samu cewa, majalisar dattawan Najeriya a ranar Laraba ta rattaba hannu tare da bayar da sahalewar ta wajen shigar da kudirin inshorar lafiya na shekarar 2019 cikin dokar kasa.
Majiyar jaridar Legit.ng ta ruwaito cewa, majalisar ta shigar da wannan sabon kudiri cikin doka yayin zaman ta da ta gudanar a ranar Laraba, 17 ga watan Afrilu.
Majalisar ta shigar da kudirin inshorar lafiya cikin dokar kasa biyo bayan sakamakon bincike a kan kudirin da kwamitin majalisar mai kula da harkokin lafiya ya gudanar bisa jagorancin wakilin shiyyar Ogun ta Tsakiya, Sanata Lanre Tejuoso na jam'iyyar PDP.
Yayin jagorancin zaman majalisar da shugaban majalisar dattawa ya gudanar, Abubakar Bukola Saraki, ya buga sandar iko a kan sabon kudirin bayan an karance shi sau uku a zauren majalisa.
KARANTA KUMA: Gwamnatin tarayya ta bayar da hutu a ranar Juma'a da Litinin
Kazalika majalisar yayin zaman ta a ranar Laraba, ta shigar da sabon kudirin hukumar 'yan sanda mai lamba 683 cikin dokar kasa bayan kwamitin kula harkokin hukumar 'yan sanda ya gabatar da sakamakon binciken sa bisa jagorancin wakilin shiyyar Zamfara ta Arewa, Sanata Tijjani Kaura na jam'iyyar APC.
Muhammadu Buhari NewsHausa NewsTsaron LafiyaLabarai Daga Jaridu
Latest ankara long gown styles Ghana weaving shuku Federal universities in Nigeria Nigerian female native styles Application letter for any position
Kasar Kamaru za ta dawo da yan Najeriya 4,000 gida